[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.10.22

COM(2009) 555 végleges

A A BIZOTTSÁG JELENTÉSE A TANÁCSNAK ÉS AZ EURÓPAI PARLAMENTNEK

A SCHENGENI INFORMÁCIÓS RENDSZER MÁSODIK GENERÁCIÓJÁNAK (SIS II) FEJLESZTÉSÉRŐL

Jelentés az elért eredményekről

2009. január – 2009. június

TARTALOMJEGYZÉK

1. Bevezetés 4

2. A projekt jelenlegi állása 4

2.1. A vizsgált időszak alatt elért eredmények 4

2.1.1. Áttekintés 4

2.1.2. Előkészületek az átállásra 5

2.1.2.1. Az átállás jogi aktusai 5

2.1.2.2. A konverterre vonatkozó előírások 5

2.1.3. SIS II hálózat 5

2.1.4. SIS II biztonsági állapotfelmérés 6

2.1.5. A SIS II Központi Rész tesztelése 6

2.1.5.1. A hibák kijavítása és az azt követő tesztelés 6

2.1.5.2. Az elemzési és javítási időszak 6

2.1.6. Az architektúra felülvizsgálata 7

2.1.7. Operatív irányítás 8

3. Irányítás 8

3.1. Pénzügyi kihatások 8

3.2. Projektmenedzsment 9

3.2.1. Átfogó programirányítási tanács 9

3.2.2. A SISVIS bizottság (SIS II) 9

3.2.3. Nemzeti tervezés és koordináció 10

3.2.4. Tanács 10

4. A következő jelentéstételi időszak prioritásai 10

4.1. Átfogó programmenedzsment-megközelítés 10

4.2. Tesztelés 11

4.2.1. Az első mérföldkő 11

4.2.2. Az átfogó tesztelési megközelítés irányában 11

4.2.3. Az átfogó tesztelés előkészületei 11

4.3. Az átállással kapcsolatos fejlesztések 11

4.4. Biztonság és adatvédelem 11

5. Következtetések 12

1. BEVEZETÉS

Az elért eredményekről szóló mostani jelentés bemutatja a Bizottság által 2009 első felében végzett munkát a Schengeni Információs Rendszer második generációja (SIS II) fejlesztése és a SIS 1+-ról a SIS II-re történő átállás tekintetében. A jelentést a Tanács és az Európai Parlament számára a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 1104/2008/EK tanácsi rendelet és 2008/839/IB tanácsi határozat 18. cikkének megfelelően terjeszti elő. E jelentés egyben a tesztelés jelenlegi állásáról szóló jelentés is.

2. A PROJEKT JELENLEGI ÁLLÁSA

2.1. A vizsgált időszak alatt elért eredmények

2.1.1. Áttekintés

2009 januárja és áprilisa között a SIS II elemzési és javítási időszakára került sor. Ezen eljárás oka az volt, hogy a fejlesztési fővállalkozó nem tartotta be az operatív rendszertesztre megállapított 2008. decemberi határidőt. Az elemzési és javítási időszak alatt nagy számú már ismert akadály és hiba kijavítására került sor, valamint megvalósult a technikai architektúra mélyreható felülvizsgálata is. Megoldások kidolgozására, illetve végrehajtására került sor, ám néhány kérdésre azonban még nem sikerült megoldást találni.

Ezzel párhuzamosan és a Tanács keretében – szükséghelyzeti terv formájában – alternatív technikai forgatókönyvet dolgoztak ki a SIS II-nek a SIS 1+-on történő kifejlesztésére („a SIS 1+ megújítása és fejlesztése” – SIS 1+ RE néven is ismert).

A Tanács február 26–27-i ülésén azt kérte, hogy a SIS II munkacsoporttal szoros együttműködésben és a megfelelő szervekkel egyeztetve az elnökség és a Bizottság minél hamarabb, de legkésőbb 2009 májusáig – a mellékletben foglalt kritériumokra figyelemmel – nyújtson be a két forgatókönyv alapos elemzését és összehasonlítását tartalmazó jelentést.

A jelentés[1] arra a következtetésre jutott, hogy bizonyos körülmények mellett a jelenlegi projekt és az alternatív SIS 1+ RE forgatókönyv műszakilag egyaránt kivitelezhető, képes megvalósítani a SIS II célkitűzéseit az alapítást, működést és alkalmazást szabályozó jogi keretben meghatározottaknak megfelelően.

E jelentés alapján a Tanács június 4–5-én arra a következtetésre jutott, hogy SIS II fejlesztése a jelenleg futó SIS II projekt alapján folytatódik, a SIS 1+ RE pedig szükséghelyzeti tervként marad fenn arra az időszakra, amíg a projektnek erősítésre van szüksége. A Tanács elfogadta továbbá a projekt két mérföldkövét. E mérföldkövek célja az, hogy bizonyítsák a SIS II Központi Rész stabilitását, megbízhatóságát és teljesítményét, valamint a létfontosságú alapfunkciók – mint például az adatok egységessége és a megbízható üzenettovábbítás – megfelelő működését a SIS II projekt jelentősebb és fontosabb fejlesztési szakaszait követően. A vonatkozó tesztelések azonnal elkezdődnek, amint a Bizottság és a tagállamok bejelentik, hogy készen állnak, a strasbourgi technikai támogató funkció (C.SIS) pedig megerősíti, hogy a SIS 1+ eszközöket minősítették és üzemkészek.

A tervek szerint az első mérföldkő a rendszer teljesítménytesztelését követi, előreláthatólag 2009 negyedik negyedévében. A második mérföldkő megtételére leghamarabb 2010 nyarán kerülhet sor, a központi rendszer működési tesztelésének végrehajtását követően. Az alternatív megoldás szükséghelyzeti tervként megmarad mindaddig, amíg a mérföldköveknél meghatározott tesztelések véget nem érnek.

2.1.2. Előkészületek az átállásra

2.1.2.1. Az átállás jogi aktusai

A Tanács 2008. október 24-én fogadta el a SIS 1+-ról a SIS II-re történő átállást szabályozó jogi aktusokat, azaz a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 1104/2008/EK tanácsi rendeletet[2] és 2008/839/IB tanácsi határozatot[3]. A SIS II-re történő átállást mindkét jogszabály 2009. szeptember 30-ra irányozza elő. Ez a határidő komitológiai eljárásban hozott határozattal meghosszabbítható. Az átállásról szóló jogszabályok hatálya azonban semmiképpen nem terjedhet ki 2010. június 30-án túlra. Mivel időre van szükség a még megoldatlan problémák orvoslására, valamint a mérföldkövek figyelembevétele érdekében a tervet ki kell igazítani, sem a SIS 1+-ról a SIS II-re történő átállás eredeti határideje, sem pedig a jogszabályok hatályvesztésének időpontja nem tűnik többé tarthatónak. Ennélfogva a Tanács felkérte a Bizottságot, hogy nyújtson be mihamarabb, de legkésőbb 2009 októberéig megfelelő jogalkotási javaslatokat az átállásról szóló jogszabályok módosítására.

2.1.2.2. A konverterre vonatkozó előírások

Havi rendszerességgel „ SIS II átállás ” műhelytalálkozókat tartottak a tagállamokkal és a fejlesztési fővállalkozóval annak érdekében, hogy meghatározzák a konverterre és a SIS II átállási eljárásokra vonatkozó követelményeket és előírásokat. A konverter olyan műszaki eszköz, amely az átállás alatt következetes és megbízható kommunikációt tesz lehetővé a SIS 1+ és a SIS II központi rendszere között.

A SIS II konverterre vonatkozó előírásokat a Bizottság készítette el a tagállamok szakértőivel szoros együttműködésben, maga a konverter pedig jelenleg a fejlesztési fővállalkozónál áll fejlesztés alatt.

2.1.3. SIS II hálózat

A SIS II projekt olyan, nagy területre kiterjedő hírközlési hálózat kialakítását is magában foglalja, amely megfelel az elérhetőséggel, a biztonsággal, a földrajzi lefedettséggel és a szolgáltatás színvonalával szemben támasztott követelményeknek, és ezáltal lehetővé teszi a nemzeti és központi rendszerek közötti kommunikációt[4].

A Bizottság – a SIS II hálózatnak a Bizottság felelősségi körébe tartozó elemei tekintetében – teljes mértékben végrehajtja az 1987/2006/EK rendelet és a 2007/533/IB tanácsi határozat 16. cikkét. A SIS II hálózat az sTESTA keretszerződés (ENTR 2006 024) kiaknázásával jött létre. A SIS II hálózat felügyelete az Orange Business Services/HP konzorcium pozsonyi szolgáltatási operatív központjában valósul meg.

A SIS II hálózat biztonsági követelményeket és biztosítékokat hajt végre, ideértve a technikai és eljárási biztosítékokat is, hogy garantálja a SIS II hálózaton keresztül cserélendő SIS-adatok bizalmas kezelését. A Bizottság rendszeresen ellenőrzi ezek végrehajtását.

A tagállamok a SIS II hálózat és a szolgáltatási operatív központ architektúrájának olyan problémáit azonosították, amelyeket véleményük szerint fejleszteni kellene. A tagállamok szakértőivel folytatott találkozóra április 20-án került sor, ahol megvitatták az adatokhoz való hozzáféréssel kapcsolatos, már rendelkezésre álló és meglévő biztonsági intézkedéseket, valamint a további vizsgálatot igénylő kérdéseket. A Bizottság felkérte a minőségbiztosításért felelős saját alvállalkozóját, hogy a teljes folyamatot átölelő biztonsági szempontból vizsgálja meg az e kockázatok mérséklését szolgáló lehetséges megoldásokat. Folynak továbbá a munkák a tagállamok által azonosított egyéb problémák kezelése érdekében, hogy a SIS II hálózat biztonsága magas szintű lehessen.

Az európai adatvédelmi biztos ellenőrzi majd, hogy az igazgató hatóság a jogszabályokkal összhangban végzi-e a személyes adatok feldolgozásával kapcsolatos tevékenységeit. A nemzeti ellenőrző hatóságok független módon kísérik figyelemmel a SIS II személyes adatok területükön történő feldolgozásának, valamint a területükről történő továbbításának jogszerűségét, beleértve a kiegészítő információk cseréjét és további feldolgozását is. Az európai adatvédelmi biztos a SIS II hálózat biztonságosságát érintő megállapításait a SISVIS bizottság május 12-i ülésén közölte.

2.1.4. SIS II biztonsági állapotfelmérés

A SIS II biztonsági állapotfelmérést 2009 márciusában végezték el a SIS II Központi Rész strasbourgi létesítményénél. A Bizottság biztonsági minőségellenőrző alvállalkozója értékelte a projekt jelenlegi szakaszának megfelelően a biztonsági tervben előírt biztonsági biztosítékok végrehajtásának aktuális állását.

A biztonsági állapotfelmérés számos ajánlást tartalmaz. A Bizottság fontossági sorrendet állított fel közöttük és jelenleg a fejlesztési fővállalkozóval együtt a vonatkozó ajánlások végrehajtásának ütemezését végzi. Az ajánlások végrehajtása biztosítja majd, hogy a SIS II Központi Rész a fejlesztés vége előtt már megfeleljen a biztonsági tervnek.

További biztonsági állapotfelmérést szerveznek majd az ajánlások megfelelő végrehajtásának igazolására, biztosítva az átállás megkezdésekor a működési biztonság optimális szintjét.

2.1.5. A SIS II Központi Rész tesztelése

2.1.5.1. A hibák kijavítása és az azt követő tesztelés

2009 januárját megelőzően a még fennálló hibák jegyzéke meghaladta az elfogadható szintet. A márciusban telepített szoftververzióval sikerült kiküszöbölni a legtöbb hibát, és a SIS II Központi Résszel kapcsolatban csak kevés számú hiba maradt fenn, amelyek többségét a májusban telepített és tesztelt későbbi szoftververzióval orvosolták is.

2.1.5.2. Az elemzési és javítási időszak

A cél az volt, hogy az időszak végére eljusson a rendszer egy olyan szintre, ahol már jelentős előrehaladás valósult meg valamennyi kérdésben, azaz vagy sikerült kiküszöbölni a hibákat, vagy pedig azoknál, amelyek kijavítása sem nemzeti, sem pedig központi szinten nem történt meg, egyértelműen azonosítani lehessen, mennyi időre és pénzre van szükség a teljes projekt véglegesítéséhez.

E folyamat lehetővé tette a Bizottság számára, hogy megbecsülje, mennyi időre és pénzügyi eszközre van szükség a projekt befejezéséhez. Ezt az információt belefoglalták abba a dokumentumba, amelyet a Bizottság készített a technikai forgatókönyveknek a Bizottság és a Tanács által kidolgozott feltételek alapján történő összehasonlításának lehetővé tételéhez.

E szakasz a SIS II központi és nemzeti alkotórészei közötti kommunikációt és egységességet irányító mechanizmusokra és folyamatokra, valamint a SIS II megoldás teljesítményére és tartósságára összpontosított. A következő kérdéseket érintette:

- a SIS II nemzeti rendszerei és Központi Része közötti megfelelő üzenetcsere biztosítása – a tesztelések eredménye az volt hogy az üzenetek cseréje egyenletes volt a SIS II központi és nemzeti alkotórészei között;

- adategységesség nagy mennyiségű adatnál annak bizonyítására, hogy a rendszer képes a teljes adategységességi folyamat kezelésére – az adategységességet ellenőrzések és összehasonlító mechanizmusok összetett sorozata biztosítja. Ezt a funkciót alaposan kipróbálták, egyre nagyobb számú vészjelzés és számos, különféle nemzeti technikai megoldás alkalmazó tagállam bevonásával;

- üzenetkezelés és továbbítás – a vonatkozó tesztek bizonyították, hogy a SIS II Központi Rész helyesen kezeli az adatmódosítást, -továbbítást és az értesítést, a sebességre vonatkozó kötelező előírásnak azonban nem felel meg. A fejlesztési fővállalkozó számos megoldást dolgozott ki e probléma kijavítására, amelyeket egy új szoftververzióban szerepeltet. Annak érdekében, hogy e területen megszűnjön e túlzott bonyolultság, a fejlesztési fővállalkozó a továbbítási mechanizmusnál másik végrehajtási módot ajánlott, amelynek esetében bizonyította a „koncepció működőképességét (proof of concept), és amelyet két tagállammal tesztelt;

- a rendszer teljesítményének különféle körülmények közötti mérése – a fejlesztési fővállalkozó javaslatot tett a keresési teljesítmény fokozására, hogy a határellenőrző és rendőri kereséseknek kevesebb mint egy másodpercen belül eleget lehessen tenni. A június–júliusi tesztelésre elkészült egy prototípus;

- a rendszer tartóssága – e tekintetben a tesztelések némi javulást mutatttak.

Az elemzési és javítási időszakban végzett különféle intenzív tesztelések és alapos elemzési eljárások nagy számú ismert akadály és hiba kiküszöbölését eredményezték. Valamennyi még fennálló probléma tekintetében sikerült azonosítani a kiváltó okot, a megoldást pedig vagy kidolgozták, vagy pedig már végre is hajtották.

2.1.6. Az architektúra felülvizsgálata

Az architektúra átfogó felülvizsgálatát egy IT-tanácsadó szakértő végezte el 2009 márciusa és áprilisa között. Ezen alkalomból széles körű egyetértés alakult ki a SIS II szakértők között a tekintetben, hogy a SIS II architektúrája jelentős hiányosságoktól mentes. Az architektúra megfelel SIS II követelményeinek. A hardver nagysága megfelelő és „méretezhető”, ami biztosítja, hogy a rendszer meghaladhassa a jelenleg előre tervezett méretet. A kialakítás és végrehajtás tekintetében számos ajánlásra került sor, amelyek javítanák a rendszer egyes vonatkozásait, mint például a teljesítményt, a szoftver méretezhetőségét és egyszerű karbantartását. A szolgálati üzenetek architektúrája túltervezettnek tűnik és egyszerűsíthető lenne.

2.1.7. Operatív irányítás

E jelentési időszak alatt került sor a rendszer üzembe helyezéséhez szükséges felkészülés, valamint a SIS II, a VIS (Vízuminformációs Rendszer) és a BMS (a biometrikus adatok egyeztetésére szolgáló rendszer) közös irányításához szükséges személyzet rendelkezésre bocsátása és képzése érdekében elvégzendő tevékenységekről Franciaországgal jelenleg is folyamatban lévő tárgyalások megkezdésére. A meglévő szerződések módosításainak aláírása 2009 márciusában történt meg. A felvett alkalmazottak számára a terveknek megfelelően megkezdődött a műszaki képzés. Jelenleg készül a helyszíni, gyakorlati alapú képzést tartalmazó átmeneti terv.

A Bizottság a szabadságon, biztonságon és a jog érvényesülésén alapuló térség nagyméretű IT-rendszereinek hosszútávú irányítását végző ügynökség létrehozását célzó jogalkotási csomagra irányuló javaslatot június 24-én fogadta el.

3. IRÁNYÍTÁS

3.1. Pénzügyi kihatások

Ez idáig a Bizottság által a SIS II projektre vállalt költségvetési kötelezettségvállalások összesen megközelítőleg 72,5 millió EUR-t tesznek ki. A vonatkozó szerződések megvalósíthatósági tanulmányokat, maga a SIS II Központi Rész fejlesztését, támogatást és minőségbiztosítást, a SIS II hálózatot, a strasbourgi operatív irányítás előkészítését, biztonsági, biometrikus előkészületeket és kommunikációt ölelnek fel.

Ezen összegből 2009 júniusának végéig ténylegesen körülbelül 41 millió EUR kifizetésére került sor. A fő kiadási tételek közé a fejlesztés (22,4 millió EUR), a hálózat (10,4 millió EUR), valamint a támogatás és minőségbiztosítás (4,6 millió EUR) tartozott.

Költségvetés-végrehajtás |

2002 és 2009 júniusa között | 2009 januárja és júniusa között |

Kötelezettség vállalások | Kifizetések | Kötelezettség vállalások | Kifizetések |

Fejlesztés | 35.927.151 | 22.448.261 | 0 | 2.792.193 |

Támogatás és minőségbiztosítás | 7.660.448 | 4.655.401 | 1.092.950 | 45.934 |

Hálózat | 21.301.901 | 10.368.609 | 1.699.871 | 3.327.614 |

Az operatív irányítás előkészítése | 4.946.845 | 2.482.463 | 1.204.233 | 676.570 |

Biztonság | 869.275 | 119.020 | 52.668 | 0 |

Tanulmányok | 919.831 | 895.095 | 0 | 227.559 |

Egyéb | 834483 | 96525 | 786.236 | 71.639 |

ÖSSZESEN: | 72.459.934 | 41.065.374 | 4.835.958 | 7.141.509 |

Az e jelentéssel lefedett időszak alatt

- megközelítőleg 7,1 millió EUR kifizetése történt meg, főképpen a hálózatra (3,3 millió EUR) és a havi rendszerességgel felmerülő költségekre;

- körülbelül 4,8 millió EUR-t kötöttek le (azaz a SIS II tevékenységekre a 2009. évi általános költségvetésben szereplő összes előirányzat 12 %-át). Ez a tervezettnél alacsonyabb számadat azt a tényt jelzi, hogy az új szolgáltatások és termékek megrendelését elhalasztották, amíg a fejlesztés során észlelt technikai problémák meg nem oldódnak, valamint amíg a Tanács a projektnek új irányt nem szab. Például a Bizottság a hálózati szerződés meghosszabbítását év vége helyett csak 2009 szeptemberéig engedélyezte. A fennmaradó összeg lekötésére várhatóan a nyári szabadságolások után kerül sor.

3.2. Projektmenedzsment

A SIS II projekt a fejlesztés és tesztelés olyan szakaszába ért, amely a tagállamok fokozott bevonását igényli. Ennélfogva az átfogó SIS II programirányítási megközelítés 2009 januárja óta van hatályban, amit a Tanács február 26–27-én elfogadott. A június 4–5-i Tanács felkérte a Bizottságot, hogy építsen a korábbi irányítási struktúrából nyert tapasztalatokra és tanulságokra, és ily módon folytassa a továbbfejlesztést. Az irányítás e változásait olyan javaslatokba lehetne beépíteni, amelyek módosítanák a SIS 1+-ról a SIS II-re történő átállást szabályozó jogi aktusokat.

3.2.1. Átfogó programirányítási tanács

Az átfogó programirányítási tanácsot a Bizottság hozta létre, hogy biztosítsa a SIS II projekt és kapcsolódó tevékenységei fokozott irányítását és összehangolását, ideértve a központi és nemzeti rendszerek fejlesztése közötti összhang biztosítását is.

A tanácsban helyet kapnak – a vonatkozó, jogilag meghatározott hatáskörökkel összhangban – a Bizottság és az Elnökség képviselői, a SIS II munkacsoport keretében a tagállami szakértők, a fejlesztési fővállalkozó projektmenedzserei, valamint a támogatási és minőségbiztosítási alvállalkozó magas szintű szakértői.

Az e jelentéssel lefedett időszakban az átfogó programirányítási tanács huszonegyszer ült össze, nagyon kedvező módon járul hozzá a programirányításhoz és lehetővé tette a tagállamok fokozott bevonását.

3.2.2. A SISVIS bizottság (SIS II)

A SIS II kifejlesztésében a Bizottságot a SISVIS bizottság segíti. Ez utóbbi a 2009 januárja és októbere közötti időszakban hétszer ült össze.

A bizottság a tagállamok képviselőiből áll, elnöke a Bizottság képviselője. A schengeni társult országok – társulási megállapodásukkal összhangban – meghívást kapnak a bizottság üléseire. Az Europolt és az Eurojustot harmadik félként szintén meghívták a 2007/533/IB tanácsi határozat 41. és 42. cikkének megfelelően.

A SISVIS bizottság rendszeres ülésein túl, a részletes technikai kérdések megvitatására a SISVIS bizottságon belül, tagállami szakértőket is magukban foglaló munkacsoportok és műhelytalálkozók megszervezésére is sor kerül. E találkozókon rendszerint a projekt egyes konkrét célkitűzéseivel kapcsolatosan felmerülő témákra összpontosítanak:

- a tesztelési tanácsadó csoport a tesztelések megszervezésével, végrehajtásával és értelmezésével kapcsolatos kérdésekben nyilvánít véleményt a SISVIS bizottságnak. A csoport a jelentéstételi időszakban huszonegyszer ült össze,

- a változtatáskezelő tanács a jelentett problémák osztályozáshoz és minősítéséhez, valamint ezek megoldásának lehetséges hatásaival kapcsolatban ad tanácsot. E munkacsoport – amely egyébként a SISVIS bizottságnak is jelentést tesz – a jelentéstételi időszakban hat alkalommal találkozott,

- SIS II átállási műhelytalálkozókat tartottak az átállási csoport megállapításainak bemutatása óta, hogy tanácsot adjanak a SISVIS bizottságnak és folytassák az e kritikus témával kapcsolatos tevékenységet.

3.2.3. Nemzeti tervezés és koordináció

A SISVIS bizottság keretében munkacsoportot szerveznek, amelyben a tagállamok és a felhasználók nemzeti projektmenedzserei vesznek részt. A munkacsoport üléseinek célja, hogy megbeszéljék a részletes tervezéssel, a kockázatokkal és a tevékenységekkel kapcsolatos, központi és nemzeti szinten egyaránt felmerülő kérdéseket. A jelentéstételi időszakban a nemzeti projektmenedzserek hat alkalommal találkoztak.

A SIS II munkacsoport révén a tagállamokat és a felhasználókat felkérték, hogy az általuk végzett munka mindenkori állásáról havi jelentések formájában, részletesen számoljanak be a nemzeti projektmenedzserek ülésein.

3.2.4. Tanács

A Schengeni Információs Rendszerrel foglalkozó tanácsi munkacsoportok, valamint a Miniszterek Tanácsa egyes ülésein a Bizottság is részt vesz, továbbá havonta szóban beszámol a SIS II projekt alakulásáról és a vele kapcsolatos kockázatokról. A SIS II projekt jelenlegi állásáról a 36. cikk szerinti bizottság valamennyi ülésén beszámoltak.

4. A KÖVETKEZő JELENTÉSTÉTELI IDőSZAK PRIORITÁSAI

4.1. Átfogó programmenedzsment-megközelítés

A június 4–5-i tanácsi következtetések felkérték a Bizottságot, hogy „a SIS II projektre vonatkozóan terjesszen elő fejlettebb informatikai irányítási struktúrát és megközelítést, és azt haladéktalanul valósítsa meg, építve a 2009. február 26–27-i tanácsi következtetésekkel létrehozott átfogó SIS II programirányítási megközelítéssel kapcsolatban nyert tapasztalatokra és tanulságokra, mely megközelítés:

- magas fokú átláthatóságot és betekintést garantál, továbbá fokozott tagállami részvételt biztosít annak érdekében, hogy a jelenlegi fejlesztési és tesztelési szakaszban – amely a tagállamok fokozottabb bevonását teszi szükségessé – a projekt igényeinek a lehető legjobban megfeleljen,

- azáltal, hogy teljesíti a nagyszabású informatikai projektek irányítására vonatkozó követelményeket, valamennyi tagállam azon közös akaratát tükrözi, hogy a projekt kapjon friss lendületet, ugyanakkor feleljen meg a SIS II-re vonatkozó jogi eszközöknek is, amit a Tanács a projekt egyik kulcselemének tart,

- e célból folytassa az átfogó programirányítási tanácsnak (GPMB) a teljes irányítási struktúrába való integrációját” .

4.2. Tesztelés

4.2.1. Az első mérföldkő

Tervek szerint az első mérföldkőt jelző tesztelésekre 2009 negyedik negyedévében kerül sor. Az előkészületi munkák ennek megfelelően elkezdődtek. A 2009. június 4–5-i tanácsi következtetésekben meghatározott követelmények teljesítése érdekében az első mérföldkövet jelző tesztelésekbe nyolc tagállamot vonnak be, amelyből három tartalékként szerepel.

4.2.2. Az átfogó tesztelési megközelítés irányában

A 2008 áprilisa óta lefolytatott tesztelések kiemelték a jelenlegi tesztelési terv néhány hiányosságát, így különösen azt, hogy a rendszer előírásainak megértéséhez kapcsolódó néhány problémát nagyon későn, a rendszerek összekapcsolása után vettek észre.

Ennek megoldása érdekében a Bizottság a tagállamok és egyéb felhasználók szakértőivel együtt új tesztelési tervet állít majd össze a tesztelés átfogó megközelítése alapján, amely a tagállamok és felhasználók teljes bevonását biztosítaná. Ez közvetlenül tükrözi a projekt egészének új kívánt irányítási megközelítését. Ezt az átfogó tesztelési csoportot közvetlenül a SIS II Központi Rész strasbourgi létesítményénél kell létrehozni, hogy elősegítsük a Bizottság, a tagállamok és egyéb felhasználók szakértői, a vállalkozók, valamint a C.SIS jelenlegi képzésein részt vevő jövőbeni SIS II üzemeltetők közötti kommunikációt. Ez az átfogó megközelítés várhatóan megerősíti a tesztek fontosságát és felgyorsítja a tesztidőszakokat.

4.2.3. Az átfogó tesztelés előkészületei

Az átfogó tesztelés célja annak bizonyítása, hogy a SIS II Központi Rész, a kommunikációs infrastruktúra, valamint a SIS II Központi Rész és a nemzeti rendszerek (N.SIS II) közötti interakciók a SIS II-re vonatkozó jogszabályokban meghatározott műszaki és funkcionális követelményeknek megfelelően működnek. A tesztek azt is bizonyítják majd, hogy a SIS II Központ Rész, a kommunikációs infrastruktúra, valamint a SIS II Központi Rész és a nemzeti rendszerek (N.SIS II) közötti interakciók képesek olyan nem funkcionális követelményeknek megfelelően működni, mint tartósság, elérhetőség és teljesítmény. Jelenleg folynak a technikai megbeszélések arról, hogyan lehetne a legjobban értékelni a tesztelés során kapott eredményeket.

4.3. Az átállással kapcsolatos fejlesztések

Az átállásnál alkalmazott konverter fejlesztése a következő jelentéstételi időszak alatt is folytatódik majd. Néhány tesztelési tevékenység ugyancsak a következő időszakban kezdődik majd.

4.4. Biztonság és adatvédelem

Az európai adatvédelmi biztos munkatársai és a Bizottság szolgálatai ezentúl is rendszeres kétoldalú találkozókon vesznek részt, hogy megvitassák a SIS II-vel kapcsolatos kérdéseket.

5. KÖVETKEZTETÉSEK

Az elemzési és javítási időszakban végzett különféle intenzív tesztelések és alapos elemzési eljárások nagy számú ismert akadály és hiba kiküszöbölését eredményezték. Néhány problémára azonban még nem sikerült megoldást találni. Az architektúra 2009 márciusa és áprilisa között elvégzett mélyreható felülvizsgálata továbbá megállapította, hogy a SIS II architektúra és az átfogó koncepció helyénvaló, noha javítható lenne.

Az IB Tanács június 4–5-i következtetései iránymutatást tartalmaznak a SIS II projekt jövőjét tekintve, valamint támogatják a SIS II jelenlegi technikai megoldás alapján történő folytatását. Meghatározzák továbbá e megoldás technikai mérföldköveit és egyidejűleg körültekintően készenléti tervet is tartalékban tartanak.

A Bizottság a svéd elnökséggel szoros együttműködésben optimális, együttműködésen alapuló projektirányítási struktúrát kíván bevezetni, amely megfelelően reagál majd a projekt által elért állapotra. Ez lehetővé teszi a tagállamok szakértői számára, hogy még szorosabban működhessenek együtt a SIS II projekt irányításában.

A SIS II projektnek adandó új lendülethez szükséges elemek tehát életbe léptek. A SIS II mindazonáltal kihívást jelentő projekt marad, amely nem mentes a jelentős kockázatoktól sem. E tekintetben az első mérföldkövet jelző, 2009 negyedik negyedévére tervezett tesztelés döntő lépést jelent majd a jelenleg fejlesztés alatt álló technikai megoldás életképességének kipróbálásában.

I. melléklet

SISVIS bizottsági (SIS II) és munkacsoporti ülések

a) A jelentéstételi időszak során tartott ülések

2009. JANUÁR |

19 | Nemzeti projektmenedzseri ülés |

20 | SISVIS bizottság (SIS II műszaki bizottság) |

14 | Változtatáskezelő tanács |

6, 12 | SIS II Átfogó programirányítási tanács |

15, 22,29 | Tesztelési tanácsadó csoport |

13 | SIS II projekt/tesztmenedzserek |

14 | Átállási műhelytalálkozó |

15 | Projektirányítási tanács |

2009. FEBRUÁR |

2, 10, 16, 24 | SIS II Átfogó programirányítási tanács |

25 | Nemzeti projektmenedzseri ülés |

18 | Változtatáskezelő tanács / Átállási műhelytalálkozó |

26 | SISVIS bizottság (SIS II műszaki bizottság) |

20 | SISVIS bizottság (SIRENE) |

18 | Változtatáskezelő tanács |

5, 12, 19, 27 | Tesztelési tanácsadó csoport |

2009. MÁRCIUS |

3, 9, 17, 23 31 | SIS II Átfogó programirányítási tanács |

23 | Nemzeti projektmenedzseri ülés |

24 | SISVIS bizottság (SIS II műszaki bizottság) |

26 | Változtatáskezelő tanács / Átállási műhelytalálkozó |

5, 12, 19, 26 | Tesztelési tanácsadó csoport |

12 | Fehér könyv felülvizsgálata / Kód- és architektúra-felülvizsgálat |

4 | Tesztelések összehangolása |

13 | Átfogó ütemterv |

2009. ÁPRILIS |

7, 21, 27 | SIS II Átfogó programirányítási tanács |

22 | Nemzeti projektmenedzseri ülés / SIS II bizottság (SIS II műszaki bizottság) |

21 | Változtatáskezelő tanács / A keresőfunkcióval foglalkozó műszaki műhelytalálkozó |

2, 8, 16, 23, 30 | Tesztelési tanácsadó csoport |

24 | Az architektúra felülvizsgálatával foglalkozó műhelytalálkozó |

2009. MÁJUS |

6, 12, 19, 26 | SIS II Átfogó programirányítási tanács |

12, 27 | SISVIS bizottság (SIS II műszaki bizottság) |

27 | Nemzeti projektmenedzseri ülés |

7, 14, 21, 28 | Tesztelési tanácsadó csoport |

13 | Átállási műhelytalálkozó |

13, 26 | Változtatáskezelő tanács |

2009. JÚNIUS |

2, 9, | SIS II Átfogó programirányítási tanács |

10 | Változtatáskezelő tanács |

Átállási műhelytalálkozó |

23 | Nemzeti projektmenedzseri ülés |

26 | SISVIS bizottság (SIRENE) |

4, 11, 18, 25 | Tesztelési tanácsadó csoport |

b) A következő jelentéstételi időszakra már beütemezett ülések

2009. JÚLIUS |

7, 14, 28 | SIS II Átfogó programirányítási tanács |

18 | Változtatáskezelő tanács |

Átállási műhelytalálkozó |

20 | SISVIS bizottság (SIRENE) |

15 | Nemzeti projektmenedzseri ülés |

14 | SISVIS bizottság (SIS II műszaki bizottság) |

2, 9, 16, 23, 30 | Tesztelési tanácsadó csoport |

2009. SZEPTEMBER |

1, 8, 15, 22, 29 | SIS II Átfogó programirányítási tanács |

Változtatáskezelő tanács |

Átállási műhelytalálkozó |

15 | Nemzeti projektmenedzseri ülés |

16 | SISVIS bizottság (SIS II műszaki bizottság) |

3, 10, 17, 24 | Tesztelési tanácsadó csoport |

2009. OKTÓBER |

6, 13, 20, 27 | Nemzeti projektmenedzseri ülés |

21 | SISVIS bizottság (SIS II műszaki bizottság) |

Változtatáskezelő tanács |

Átállási műhelytalálkozó |

1, 8, 15, 22, 29 | Tesztelési tanácsadó csoport |

6, 13, 20, 27 | SIS II Átfogó programirányítási tanács |

2009. NOVEMBER |

3, 10, 17, 24 | SIS II Átfogó programirányítási tanács |

24 | Nemzeti projektmenedzseri ülés |

25 | SISVIS bizottság (SIS II műszaki bizottság) |

Átállási műhelytalálkozó |

Változtatáskezelő tanács |

5, 12, 19, 26 | Tesztelési tanácsadó csoport |

2009. DECEMBER |

1, 8, 15, 22 | SIS II Átfogó programirányítási tanács |

15 | Nemzeti projektmenedzseri ülés |

16 | SISVIS bizottság (SIS II műszaki bizottság) |

Átállási műhelytalálkozó |

Változtatáskezelő tanács |

3, 10, 17 | Tesztelési tanácsadó csoport |

[1] Jelentés a SIS II további irányáról.

[2] HL L 299., 2008.11.8., 1. o.

[3] HL L 299., 2008.11.8., 43. o.

[4] A titkosító doboz SIS II-re való alkalmazásához szükséges intézkedéseket még nem tették meg.